મિકી માઉસનું ડિઝનીવર્લ્ડ બની શકે તો શ્રીકૃષ્ણનું સંસ્કાર વર્લ્ડ કેમ ન બની શકે ? જાણે-અજાણે નાનાં બાળકો વિદેશી સંસ્કૃતિમાં ઊછરી રહ્યાં છે ત્યારે ટેક્નૉલૉજીના માધ્યમથી બાળકોમાં સંસ્કારોનું સિંચન થાય અને શ્રીકૃષ્ણ-સંસ્કૃતિ તરફ તેઓ પાછાં વળે એ માટે વૈષ્ણવ સમાજના યુવા વૈષ્ણવાચાર્ય પૂ.પા.ગો.૧૦૮ શ્રીવ્રજરાજકુમારજીએ બીડું ઝડપ્યું છે : સૌરાષ્ટ્રમાં રાજકોટ જિલ્લામાં ગોંડલ–વીરપુર રોડ પર આવેલા ચોરડી ગામે પંચાવન વીઘા જમીનમાં વલ્લભ યુથ ઑર્ગેનાઇઝેશન દ્વારા અંદાજે ૧૫૦થી ૨૦૦ કરોડ રૂપિયાના ખર્ચે શ્રીકૃષ્ણ સંસ્કાર વર્લ્ડ આકાર પામશે.